
NR. 16427/10.11.2025
			 					               


R A P O R T
privind aprobarea organizării rețelei școlare la nivelul comunei Cârcea pentru anul școlar 2026-2027


                Prin adresa nr. 17146/05.11.2025 transmisă de Inspectoratul Școlar Județean Dolj, înregistrată la Primăria comunei Cârcea sub nr. 16364/07.11.2025, având ca obiect organizarea rețelei școlare pentru anul școlar 2026-2027, vă transmitem următoarele: 
             Potrivit prevederilor Ordinului Ministrului Educației și Cercetării nr. 6637/2025 pentru aprobarea Calendarului operațiunilor de organizare a rețelei școlare, pentru anul școlar 2026-2027 și art. 19 alin. 1 din Legea învățământului preuniversitar nr. 198/2023, cu modificările și completările ulterioare, rețeaua școlară este formată din totalitatea unităţilor de învăţământ autorizate să funcţioneze provizoriu, precum şi a unităţilor de învăţământ acreditate, unităţilor de învăţământ preuniversitar, autorizate să funcţioneze provizoriu sau acreditate, înfiinţate în structura sau în subordinea instituţiilor de învăţământ superior, unităţilor de educaţie extraşcolară din sistemul naţional de învăţământ: cluburile sportive şcolare, palatele şi cluburile copiilor, Palatul Naţional al Copiilor din Bucureşti şi centrele judeţene de excelenţă/Centrul Municipiului Bucureşti pentru Excelenţă, denumite în continuare centre de excelenţă.   
[bookmark: _GoBack]           În prezent, rețeaua școlară în comuna Cârcea cuprinde învățământ de stat, reprezentat de  Liceul Tehnologic ‘’Constantin Ianculescu’’, cu  învățământ preșcolar- 1 grupă cu program normal și 3 grupe cu program prelungit, învățământ primar, gimnazial și liceal și învățământ particular, reprezentat de Grădinița privată cu program prelungit ‘’Raykids’’ și Grădinița ‘’Tora Kids’’. 
          Conform art. 19 alin. 6 din Legea învățământului preuniversitar  nr. 198/2023, cu modificările și completările ulterioare, rețeaua școlară se organizează de autoritățile administrației publice locale, cu avizul conform al DJIP/DMBIP, pentru unitățile de învățământ de stat, particular și confesional preuniversitar.   
             Astfel, luând în considerare adresele primite de la unitățile de învățământ aflate pe raza comunei Cârcea, respectiv Liceul Tehnologic ‘’Constantin Ianculescu’’, Grădinița cu program prelungit ’’RayKids’’ și Grădinița ’’Tora Kids’’, pentru anul școlar 2026-2027, în conformitate cu cele mai sus menționate vă solicităm emiterea avizului conform în vederea aprobării rețelei unităților de învățământ preuniversitar pentru anul școlar 2026-2027, de pe raza UAT Cârcea, Județul Dolj astfel: 

a) Învățământ de stat
	Nr.
crt
	Unitatea de învățământ cu personalitate juridică
	Unitatea de învățământ-structură școlară arondată
	Niveluri de învățământ școlarizate

	1.
	Liceul Tehnologic ,,Constantin Ianculescu,,
	
	PRI,GIM,LIC

	      
	
	Grădinița cu program prelungit Piticot   
	PRE



b) Învățământ particular 
	Nr.
crt
	Unitatea de învățământ cu personalitate juridică
	Unitatea de învățământ-structură școlară arondată
	Niveluri de învățământ școlarizate

	1.
	Grădinița cu program prelungit ,,RAYKIDS,, Cârcea
	
	PRE

	2.
	Grădinița ,,TORA KIDS,, Cârcea 
	
	PRE




               PRIMAR						       SECRETAR GENERAL	    
     PUPĂZĂ VALERICĂ	TOTORA CRISTINA-FLORINA 
  


                                                                                                                           Consilier juridic,
                                                                                                                              Tobescu Raluca-Cristina
